**Μάθημα 11**

 **Διδασκαλία του γράμματος Χχ**

|  |
| --- |
| **Επίπεδο:** Α’ Τάξη**Ενότητα 6η :** Τα Χριστούγεννα και η Πρωτοχρονιά**Γράμματα:** Χχ**Διάρκεια:** 2 ώρες |
| **Στόχοι μαθήματος:**Τα παιδιά στο τέλος του μαθήματος να είναι σε θέση να: * αναγνωρίζουν ακουστικά και να προφέρουν σωστά τον φθόγγο Χχ
* αναγνωρίζουν οπτικά και να γράφουν το μικρό και το κεφαλαίο γράμμα Χχ
* χρησιμοποιούν κεφαλαίο γράμμα στα κύρια ονόματα.
* να διαβάζουν το λεξιλόγιο με τα γράμματα που έχουν ήδη διδαχθεί.
* χρησιμοποιούν το λεξιλόγιο για τα Χριστούγεννα.
* αφηγούνται με σειρά τα γεγονότα της γέννησης του Χριστού.

**Γραπτό λεξιλόγιο:**Χριστός, χαρά, χρόνια πολλά**Λεξιλόγιο συλλαβισμού:**χέρι, χαλί, όχι, χορός, χελώνα, χάρακας, λάχανο**Προφορικό λεξιλόγιο:**Ιωσήφ, Χριστούγεννα, Παναγία, μάγοι, βοσκοί**Προϋπάρχουσα γνώση (προφορικός λόγος):** Χριστούγεννα, Χριστός, Παναγία, αστέρι, Χρόνια πολλά, εκκλησία  |
| **Πορεία δραστηριοτήτων** | **Διδακτικά μέσα και υλικά/Οργάνωση τάξης-παιδιών:** |
| **Εισαγωγή (Διάρκεια: 5 λεπτά):** Ο/Η εκπαιδευτικός καλωσορίζει τα παιδιά στην τάξη, παίρνει παρουσίες και τραγουδούν το τραγούδι της έναρξης (διασκευή: «Καλημέρα, τι κάνεις;»). | Παρουσιολόγιο |
| **Αφόρμηση – Προσανατολισμός – Επαναφορά προηγούμενης γνώσης** **(10 λεπτά):** Ο/Η εκπαιδευτικός παρουσιάζει στα παιδιά τις φιγούρες της Άννας και του Ηλία. Τους λέει πως τα παιδιά φόρεσαν τα καλά τους ρούχα και τους ζητά να τα περιγράψουν. (Επαναφορά προηγούμενου μαθήματος) Στη συνέχεια, τους ζητά να μαντέψουν πού θα πάνε τα παιδιά. Για να τα βοηθήσει τους δίνει κάποια στοιχεία. Βάζει στον πίνακα την εικόνα ενός κεριού και την εικόνα της Παναγίας που κρατά τον Χριστό και τους ζητά να ακούσουν ένα ήχο (καμπάνα). Τα παιδιά γνωρίζοντας τι βλέπουν, τι κρατούν και τι ακούνε ο Ηλίας και η Άννα, αναμένεται να πουν πως τα παιδιά πηγαίνουν στην εκκλησία.Κάθε φορά που δίνουν μια λάθος απάντηση ο/η εκπαιδευτικός λέει «Όχι» σηκώνοντας μια καρτελίτσα που με εικόνα (thumbs down) και τη λέξη «ΟΧΙ». Όταν τα παιδιά βρουν τη σωστή απάντηση (Πάνε στην εκκλησία.) τους λέει «Ναι, πηγαίνουν στην εκκλησία.».Ακολούθως, ο/η εκπαιδευτικός ρωτάει τα παιδιά «Γιατί ο Ηλίας και η Άννα πηγαίνουν στην εκκλησία;» Τους δίνει και πάλι στοιχεία για να βρουν την απάντηση. Σε κάθε ζευγάρι/ομάδα (ανάλογα με τον αριθμό των παιδιών) δίνεται μια εικόνα-φιγούρα (αστέρι, Παναγία, μικρός Χριστός, Ιωσήφ). Ζητείται από τα παιδιά αν μπορούν να ονομάσουν την εικόνα τους και στη συνέχεια να την τοποθετήσουν στον πίνακα. Αφού όλες οι ομάδες τοποθετήσουν την εικόνα τους στον πίνακα, καλούνται να πουν με μια λέξη τι βλέπουν/τι τους θυμίζει η εικόνα που έφτιαξαν. Φτάνουν έτσι στη λέξη **Χριστούγεννα.** Ονομάζουν ξανά τις εικόνες.  | Ήχος καμπάνας: <https://www.youtube.com/watch?v=mu1hYDrJNuM>Εικόνες: αστέρι, Παναγία, μικρός Χριστός, Ιωσήφ, κερίΚαρτέλα: «Όχι» |
| **Δραστηριότητα 1 (10 λεπτά)**Ο/Η εκπαιδευτικός παρουσιάζει στα παιδιά εικόνες με την ιστορία της γέννησης του Χριστού. | Παρουσίαση Powerpoint |
| **Δραστηριότητα 2 ( 15 λεπτά)**Ο/Η εκπαιδευτικός δίνει σε κάθε ζευγάρι/ομάδα από μια εικόνα-παζλ από την σκηνή της γέννησης και τα παιδιά καλούνται να τη συναρμολογήσουν και να απαντήσουν στις ερωτήσεις:1)Ποιος είναι; (Χριστός/Παναγία/Ιωσήφ/μάγοι/βοσκοί). 2)Ποιος γεννιέται;Ο Χριστός3)Τι υπάρχει στον ουρανό;Ένα αστέρι4)Τι φέρνουν οι μάγοι;Οι μάγοι φέρνουν δώρα5)Τι φέρνουν οι βοσκοί;Οι βοσκοί φέρνουν δώραΕδώ επαναφέρεται, ή υπενθυμίζεται, το λεξιλόγιο που διδάχτηκε στην προηγούμενη χρονιά και οι ερωτήσεις προσαρμόζονται ανάλογα με το επίπεδο της τάξης. Ο/Η εκπαιδευτικός απομονώνει το κάθε μέρος της εικόνας, το προβάλει στον πίνακα, και καλεί τα παιδιά να επαναλάβουν την κάθε λέξη. Στη συνέχεια ο/η εκπαιδευτικός χρησιμοποιεί τις εικόνες με το λεξιλόγιο αυτό και καλεί τα παιδιά να πουν τη κάθε λέξη με διαφορετική ένταση στη φωνή (ψιθυριστά, με κανονική ένταση, δυνατά). Όταν σηκώνει την εικόνα ψηλά τα παιδιά θα πρέπει να επαναλάβουν τη λέξη δυνατά, όταν σηκώνει τη εικόνα στο επίπεδο του ώμου θα πρέπει να την επαναλάβουν με κανονική ένταση στη φωνή και όταν την τοποθετεί χαμηλά θα πρέπει να επαναλάβουν τη λέξη ψιθυριστά. | Σκηνή της γέννησης κομμένη σε κομμάτιαΠαρουσίαση power pointΕικόνες λέξεων: Χριστός, Παναγία, Ιωσήφ, μάγοι, βοσκοί, αστέρι, δώρα |
| **Δραστηριότητα 3 (5 λεπτά)**Τοποθετούνται οι εικόνες λεξιλογίου στον τοίχο σκορπισμένες στην τάξη και καλούμε τα παιδιά (ανά δύο) να αγγίξουν τη λέξη που τους ζητάμε όσο πιο γρήγορα γίνεται. Νικητής είναι το παιδί που αγγίζει πρώτο την εικόνα. Το ρόλο του δασκάλου μπορούν να πάρουν και τα παιδιά εναλλάξ. |  Εικόνες: Χριστός, Ιωσήφ, Παναγία, μάγοι, βοσκοί, αστέρι, εκκλησία |
| **Δραστηριότητα 4 (5 λεπτά)**Τοποθετείται στον πίνακα ή προβάλλεται η εικόνα του μαθήματος. Ο/η εκπαιδευτικός κάνει ερωτήσεις όπως:1)Πού είναι τα παιδιά; (εκκλησία)2) Γιατί πήγαν στην εκκλησία;3)Τι βλέπετε στην εικόνα; 4)Ποια παιδιά βλέπετε; Πόσα παιδιά βλέπετε; 5) Τι κρατούν; (κερί)6) Τι νομίζετε ότι λένε;» (Χρόνια πολλά/Καλά Χριστούγεννα)Η ερώτηση 6 έχει σκοπό τη στοχευμένη ανάγνωση:6) Πώς λένε το τρίτο παιδί; (Χαρά)Τα παιδιά δεν γνωρίζουν τη Χαρά γι’ αυτό ο/η εκπαιδευτικός τα προτρέπει να **ακούσουν** το κείμενο και να βρουν το όνομα της.Ο/η εκπαιδευτικός διαβάζει δυνατά κρατώντας τις φιγούρες του Ηλία, της Άννας και της Χαράς και δραματοποιεί τον διάλογο. |  |
| **Δραστηριότητα 5 (10 λεπτά)**Ο/Η εκπαιδευτικός ρωτάει τα παιδιά ξανά πώς λένε το τρίτο παιδί. Αναμένεται να απαντήσουν «Χαρά». Ο/Η εκπαιδευτικός γράφει στον πίνακα το όνομα «Χαρά» και χρωματίζει ή βάζει σε κύκλο το Χ. Ρωτάει τα παιδιά να της πουν αν ξέρουν πώς ακούγεται η φωνούλα του γράμματος. Αναμένεται να πουν πως ακούγεται /χ/.Στη συνέχεια ο/η εκπαιδευτικός ρωτάει τα παιδιά ποιες άλλες λέξεις μάθανε/ξέρουν που έχουν αυτό τον ήχο. Τα παιδιά αναμένεται να πουν τις λέξεις Χριστός και Χριστούγεννα. Γράφει τις λέξεις που αναφέρονται στον πίνακα και κυκλώνουμε τα Χ.Τότε ο/η εκπαιδευτικός προβάλει το κείμενο στον πίνακα και το διαβάζει ξανά. Ζητά από τα παιδιά να εντοπίσουν στο κείμενο που έχει προβάλλει στον πίνακα όλες τις λέξεις με αυτό το γράμμα. Κάθε φορά που βρίσκουν μια λέξη, τοποθετεί μια καρτέλα με τη λέξη πάνω από τη λέξη του κειμένου με χρωματισμένο το γράμμα χ. Ακολούθως, παίρνει όλες τις καρτέλες και τις τοποθετεί δίπλα από το κείμενο και ζητά από τα παιδιά να τις διαβάσουν ξανά.  |  |
| **Δραστηριότητα 7 (10 λεπτά)**Ακολούθως διαβάζουμε όλοι μαζί το κείμενο με διαφορετικούς τρόπους (σιγανά, δυνατά, με κανονική ένταση, χαρούμενα) και τα παιδιά το δραματοποιούν παίρνοντας ρόλους. | Καρτέλες ανάγνωσης |
| **Δραστηριότητα 8 (10 λεπτά)**Ο/Η εκπαιδευτικός γράφει ξανά στον πίνακα το μεγάλο και το μικρό χ. Ζητάει από τα παιδιά να της πουν σε τι μοιάζουν και σε τι διαφέρουν. Ο/Η εκπαιδευτικός δείχνει την προτεινόμενη φορά του γράμματος και τα παιδιά το γράφουν με το δάχτυλό τους με διαφορετικούς τρόπους (στον αέρα, στο θρανίο κ.τ.λ). Τέλος, παίρνουν το φύλλο εργασίας, χρωματίζουν και στο δικό τους κείμενο όλα τα Χχ και το γράφουν στην άσκηση γραφής. | Φύλλο εργασίας |
| **Δραστηριότητα 9 (10 λεπτά)**Παιχνίδι «Ναι ή όχι»: Ο/Η εκπαιδευτικός δίνει σε κάθε ζευγάρι/θρανίο παιδί μία καρτελίτσα που γράφει «ΟΧΙ». Η εκπαιδευτικός τους εξηγεί ότι θα λέει λέξεις και όταν ακούνε λέξη που έχει μέσα /χ/ θα χτυπάνε παλαμάκια και όταν δεν ακούνε /χ/ θα πρέπει να τοποθετήσουν την παλάμη τους πάνω στη καρτέλα του «ΟΧΙ» όσο πιο γρήγορα γίνεται. Νικητής είναι το παιδί που θα τοποθετήσει σωστά πρώτο το χέρι του στην καρτέλα, δηλαδή θα εντοπίσει πρώτο τη λάθος λέξη.Ο/Η εκπαιδευτικός κάθε φορά που θα λέει μια νέα λέξη θα δείχνει και την αντίστοιχη εικόνα. Στο πίσω μέρος της εικόνας θα είναι γραμμένη η λέξη και μετά από κάθε απάντηση θα γίνεται επαλήθευση του ναι/όχι. | Καρτέλες «Όχι»Καρτέλες λέξεων: χάρακας, χορός, χέρι, χελώνα, λάχανο, χαλί, Χριστός, Χριστούγεννα, Παναγία, Ιωσήφ, αστέρι, κερί, μάγοι, βοσκοί, εκκλησία |
| **Δραστηριότητα 10 (20 λεπτά)**Ο/Η εκπαιδευτικός τοποθετεί στον πίνακα τις εικόνες (με γραμμένη τη λέξη) που χρησιμοποιήθηκαν στην προηγούμενη δραστηριότητα και περιέχουν το γράμμα Χ και ζητά από τα παιδιά να τις διαβάσουν. Στη συνέχεια δίνει σε κάθε ζευγάρι από ένα φάκελο με εικόνες και τις αντίστοιχες λέξεις σε καρτέλες. Δουλεύοντας σε ζευγάρια τα παιδιά καλούνται να ενώσουν τις λέξεις με τις εικόνες. Τέλος, ολοκληρώνουν τις ασκήσεις του φύλλου εργασίας.**Εναλλακτικές/Συμπληρωματικές δραστηριότητες**1) Τα παιδιά φτιάχνουν μια χριστουγεννιάτικη κάρτα. Γράφουν ευχές όπως «Χρόνια πολλά» και «Καλά Χριστούγεννα» (Αντιγραφή της λέξης από τον πίνακα)2)Τα παιδιά μαθαίνουν το τραγούδι/ποίημα για τη χριστουγεννιάτικη γιορτή.3) Δραστηριότητες στο wordwall. | Καρτέλες με εικόνες και λέξειςχάρακας, χορός, χέρι, χελώνα, λάχανο, χαλί, Χριστός, αστέρι, κερί, εκκλησία<https://wordwall.net/resource/16360184><https://wordwall.net/resource/16360433> |
| **Δραστηριότητα 11 - Αξιολόγηση (5 λεπτά)**Παιχνίδι «Ποια λέξη λείπει;» Tο νέο λεξιλόγιο τοποθετείται στον πίνακα σε καρτέλες (εικόνες και λέξεις). Ο/Η εκπαιδευτικός αφαιρεί μια εικόνα/λέξη κάθε φορά (ή και περισσότερες). Τα παιδιά πρέπει να μαντέψουν ποια λείπει. | Εικόνες και λέξεις λεξιλογίου**Γραπτό λεξιλόγιο:** Χριστός, χαρά, χρόνια πολλά**Εικόνες:** Ιωσήφ, Χριστούγεννα, Παναγία, μάγοι, βοσκοί |